**Lietuvas tieslietu ministrs: Eiropā daudzi neapzinās padomju režīma zaudējumus Baltijā**

[(40)](http://www.delfi.lv/news/arzemes/lietuvas-tieslietu-ministrs-eiropa-daudzi-neapzinas-padomju-rezima-zaudejumus-baltija.d?id=46802273&com=1&reg=1) http://www.delfi.lv/news/arzemes/lietuvas-tieslietu-ministrs-eiropa-daudzi-neapzinas-padomju-rezima-zaudejumus-baltija.d?id=46802273&com=1&reg=1&no=0&s=1

BNS |

Foto: DELFI Aculiecinieks

**Daudzi cilvēki Eiropā neapzinās zaudējumus, ko**[Baltijas](http://www.delfi.lv/temas/baltija)**valstīm nodarīja padomju vara, tādēļ kopējā Baltijas valstu apņemšanās censties panākt, ka**[Krievija](http://www.delfi.lv/temas/krievija)**tiek saukta pie atbildības par padomju zaudējumiem, ļaus šo jautājumu aktualizēt starptautiskā līmenī, paziņoja**[Lietuvas](http://www.delfi.lv/temas/lietuva)**tieslietu ministrs Juozs Bernatonis.**

Viņš teica, ka trīs Baltijas valstu tieslietu ministru parakstītā deklarācija par okupācijas zaudējumu pieprasīšanu, ir ne tikai formāls dokuments, jo īpaši tādēļ, ka Latvija un [Igaunija](http://www.delfi.lv/temas/igaunija) atšķirībā no Lietuvas nav aprēķinājusi padomju režīma nodarītos zaudējumus.

"[Deklarācijas](http://www.delfi.lv/temas/deklaracija) nozīme ir tāda, ka tā pacels problēmas risinājumu starptautiskā līmenī un balstīs to starptautiskajās tiesībās, kā arī tas ir kopīgs visu trīs valstu tieslietu ministru parakstīts dokuments. Ja mēs neko nedarīsim, nekad nepiedzīvosim kompensāciju un novērtējumu. Lietuvai nodarītie zaudējumi Eiropā ir zināmi tikai dažiem. Mērķis ir palielināt informētību Eiropā un citās valstīs, lai beidzot to varētu izdarīt arī [Eiropas Savienības](http://www.delfi.lv/temas/eiropas-savieniba) līmenī," Bernatonis teica aģentūrai BNS.

Jau vēstīts, ka Baltijas valstu tieslietu ministri 5. novembrī parakstīja deklarāciju par nepieciešamību pieprasīt Krievijai atlīdzināt padomju okupācijas laikā radītos zaudējumus. Tās parakstīšanu ir kritizējis Igaunijas premjerministrs [Tāvi Reivass](http://www.delfi.lv/temas/tavi-reivass" \o "Tāvi Reivass" \t "_blank).

Lietuvas Konstitucionālās tiesas priekšsēdētājs Daiņus Žalims iepriekš paziņoja, ka deklarācija ir "politiskā spiediena" instruments, norādot, ka Latvija un Igaunija ir ieinteresēta par Lietuvas praktisko pieredzi okupācijas zaudējumu aprēķināšanā.

Deklarācijā par mērķi noteikts, ka valstis aprēķinās zaudējumus, kas radušies, 50 gadus atrodoties padomju okupācijas režīmā, kas beidzās pagājušā gadsimta 90. gadu sākumā, un ļaus veikt starptautisku padomju noziegumu izvērtējumu.

2000. gadā Lietuva pieņēma likumu, kas pilnvaro valdību iesaistīties sarunās ar Krieviju par okupācijas zaudējumiem. Lietuvā ir aprēķināts, ka tie sasniedza vairāk nekā 23 miljardus eiro. Lēmums, kas valdību pilnvaroja pieprasīt kompensāciju par zaudējumiem, tika pieņemts referendumā un apstiprināts likumā.

**SAISTĪTIE RAKSTI**

[**Putins necenšas atdzīvināt PSRS - viņš būvē fašistisku režīmu, raksta 'Fiscal Times'**](http://www.delfi.lv/news/arzemes/putins-necensas-atdzivinat-psrs-vins-buve-fasistisku-rezimu-raksta-fiscal-times.d?id=46027957)[**(304)**](http://www.delfi.lv/news/arzemes/putins-necensas-atdzivinat-psrs-vins-buve-fasistisku-rezimu-raksta-fiscal-times.d?id=46027957&com=1&reg=1)

[**Kā Putina Krievijas specdienesti saistīti ar 'Daesh'**](http://www.delfi.lv/news/arzemes/ka-putina-krievijas-specdienesti-saistiti-ar-daesh.d?id=46781597)[**(235)**](http://www.delfi.lv/news/arzemes/ka-putina-krievijas-specdienesti-saistiti-ar-daesh.d?id=46781597&com=1&reg=1)